Notat om energiselskabernes energispareindsats

|  |
| --- |
| **Kontor/afdeling**Center for Systemanalyse, Energieffektivitet og Global Rådgivning**Dato**23. november 2017**J nr.** 2017-46tkj/ |

|  |  |
| --- | --- |
| TEKNISK ARBEJDSGRUPPE |  |

## Referat fra møde i TAG den 24. oktober 2017Til stede Referat fra møde i TAG den 24. oktober 2017: Dansk Energi, Dansk Fjernvarme, Energi- og olieforum, Gasselskaberne, Energistyrelsen (referent).

1. **Godkendelse af dagsorden og referat**Var vedlagt Bilag 1.a Dagsorden for møde i TAG 24. oktober og Bilag 1.b. Udkast til referat af møde i Teknisk Arbejdsgruppe d. 5. oktober 2017*.*

Dagsordenen blev godkendt.

Der var spørgsmål til drøftelsen af leasing. Dansk Energi har rundsendt et udkast, som bliver revideret, når alle har kommenteret eller tilføjet tekst. Derudover bliver der udarbejdet udkast til FAQ, hvor notatet så ligger som uddybende.

Referatet blev ikke godkendt. Det bliver lagt til godkendelse på TAG-mødet 23. november, når de skriftlige bemærkninger, TAG har sendt, bliver indføjet.

1. **Drøftelser**
2. **Kontrol og tilsyn**

Var vedlagt til orientering Bilag 2.a Metode til stikprøvekontrol, udarbejdet af Implemet Consulting Group.

Vedlagt: Powerpoint med titlen Tilsyn og kontrol.

Powerpointen blev gennemgået og følgende blev drøftet:

Ift. ENS’ tidsplan for de forestående særkontroller og stikprøve 2016 og 2017 mente umiddelbart GAS og DFJ, at selskaberne først kan levere sager til stikprøve 2016 et stykke ind i 2018. ENS fremførte, at det er vigtigt for styrelsen, at stikprøve 2017 ikke bliver rykket, men igangsættes umiddelbart efter selskabernes indberetninger i foråret 2018, sådan som ENS’ kommende årshjul for tilsynsindsatsen fastlægger. Der var enighed i TAG om, at det er fornuftigt at igangsætte de årlige stikprøver umiddelbart efter selskabernes indberetninger. I forhold til at gennemføre den forsinkede stikprøve for 2016, ønsker ENS at dette sker hurtigst muligt. ENS anførte, at der kan tages hensyn til de pressede måneder i især januar og februar, ved f.eks. ikke at indhente over julen og ved at f.eks. give 20 dages frist i stedet for de normale 10 dage.

TAG drøftede det udsendte materiale fra Implement Counsulting Group om den fremtidige metode for stikprøvekontrol, der vil blive anvendt fra stikprøve 2016. Det blev bl.a. bemærket, at der formentligt ikkevil være mange sager i kategorien standardværdier over 100 MWh. TAG var enige om, at det må være ENS’ opgave at sikre, at metoden til stikprøvekontrol lever op til styrelsens ønsker til repræsentativitet m.m. ENS var enig heri og understregede, at erfaringer denne metode fra stikprøve 2016 vil blive indarbejdet i de kommende stikprøver.

Metoden for udvælgelse af selskaber til stikprøve er udformet, så den vægter antal selskaber og sparemål.

EOF bakkede op om den foreslåede model, men påpegede, at udvælgelseskriterierne betyder, at olieselskaberne/Oliebranchens Energisparepulje med sikkerhed vil blive udtaget til kontrol hvert år. Det bør derfor fremadrettet kunne indgå aktivt i Oliebranchens Energisparepuljes kvalitetskontrol. ENS noterede synspunktet og fastslog, at styrelsen løbende vil evaluere på metodens fordele og evt. ulemper.

Besluttet:

* ENS skal allerede nu udtrække net- og distributionsselskaber til de to særkontroller samt til stikprøve 2016, så de pågældende selskaber kan planlægge efter det.
* Når den vindende konsulent er fundet for særkontrollen af halm- og biokedler, udsender ENS inden for en uge en tentativ tidsplan for særkontrollen
* TAG snakker med de selskaber, der har haft dårlige erfaring med dialogen med ENS’ konsulenter i tidligere stikprøver, og det bærer ENS videre til både de forestående særkontroller og til stikprøver. Det overvejes efterfølgende om der skal holdes et dialogmøde med konsulenten, der vinder stikprøve 2016.
* Nyt skema 1.a til udspecificering af korrektioner videreudvikles ud fra det nuværende forslag og lægges på ens.dk. Dvs. at det ikke skal ind i bilagene til energispareaftalen.
1. **Ændringer til uddybningskolonnen**

Vedlægges Bilag 2.b.i: Forklæde til drøftelserne af ændringerne til uddybningskolonnen, Bilag 2.a.ii Energispareaftalen med revideret uddybningskolonne og Bilag 2.a.iii Skema 1.a. Udspecificering af korrektioner

De i Bilag 2.b.i Forklæde til drøftelserne af ændringerne til uddybningskolonnen blev drøftet. GAS fremførte ønske om at holde så meget information som muligt samlet i uddybningskolonnen, fremfor spredt i FAQ, notater, m.m., hvilket var hensigten med udvidelsen af uddybningskolonnen fra 2012-aftalen til 2016-aftalen.

Følgende blev besluttet:

* ENS reviderer uddybningskolonnen og sender ud til hurtig skriftlig godkendelse.
* I en kort periode efter 1.11 skal der ligge to versioner af den reviderede energispareaftale på hjemmesiden; én med synlige track changes og den endelige version.
* DE udarbejder forslag til FAQ vedrørende, at der i situationer med ejer- eller lejerskifte godt kan bruges standardenergipriser, selvom tilbagebetalingstiden er under 1,5 år, hvis det ikke er muligt at fremskaffe faktiske energipriser.
* Korrekt valgt standardenergipris skal bl.a. dokumenteres med energibehov, hvilket kan omfatte anvendelse af nøgletal.
* DFJ overvejer at udarbejde forslag til en FAQ-tekst om GUF og GAF.
* Vedr. pkt. 10.4.9 om nøgletal, udarbejder ENS udkast til FAQ med forslag til kilder til nøgletal, ud fra de input, som TAG har givet skriftligt.
* Grænsen for indsendelse af sager til godkendelse i Energistyrelsen blev ændret til 5 GWh.
* Reglerne vedr. godkendelse af energisparesager uddybes i notat fremfor uddybningskolonne, da det er relativt omfattende og vil forringe brugervenligheden af energispareaftalen. Forventningen om maksimal sagsbehandlingstid på 3 mdr. fastholdes men vil blive evalueret løbende.
* Kravene til audit af energisparesager med forhåndsbesked drøftes videre i forbindelse med drøftelse af notatet.
* DE laver input til drøftelse af eventuelle udfordringer med den nuværende brug af overdragelse af energisparesager til brug for yderligere drøftelse.
* I stedet for at indsætte skema 1.a. til udspecificering af korrektioner, indsættes en passage efter skema 1 om, at uddybningsskemaet findes på ens.dk
* I 12.5.5 ændres TAG til ENS. Det samme gøres i det vejledende eksempel på kvalitetssikringssystem.
* Dansk Fjernvarme udarbejder skriv vedr. deres bekymring vedr., at sparemålet for 2020 først udmeldes i dec. 2019, samtidig med at grænserne for over- og underdækning i 2020 er meget lav.
1. **Definition af affaldsprodukter**

Dansk Energi havde ikke udsendt et oplæg til drøftelse, så punktet blev udsat.

1. **Opgavelisten**

Var vedlagt Bilag 2.d Opgavelisten, oktober 2017.
Punktet blev udsat grundet tidsnød.

1. **Beslutninger**
2. **Reviderede retningslinjer om gårdbiogas**

Var vedlagt Bilag 2.d Beslutningsoplæg om gårdbiogas.

GAS mente, vejledningen ikke hjælper hverken kommende ejere af gårdbiogasanlæg, aktører eller energiselskaber. Der er behov for at gøre det mere konkret.

ENS anførte, at styrelsen har vanskeligt ved at være meget konkrete og detaljerede omkring, hvordan styrelsen vil vurdere en konkret gårdbiogassag i en eventuel kontrol. Styrelsen kan alene vejlede om, hvilke elementer af bekendtgørelsen og aftalen, som efter styrelsens opfattelse vil være af væsentligt betydning ved en kommende vurdering af f.eks. ejerforhold og afstand til placering af anlægget. Styrelsen vil dog gerne modtage kommentarer og genvurdere, om der kan gives mere præcis vejledning til de udfordringer, selskaberne står overfor i de konkrete sager. Såfremt der ønskes at styrelsen konkret forholder sig til sagerne, kan dette ske via en forhåndsgodkendelse hos styrelsen. Styrelsen forventer i den forbindelse at præsentere et revideret udkast til håndtering af ansøgninger om forhåndsgodkendelse til næste TAG og vil derefter kunne behandle konkrete sager.

Besluttet: TAG sender skriftlige kommentarer til, hvis der er nogen parametre, som ENS bedes forholde sig til i vejledningen, eller om der er noget i vejledningen, som skal uddybes. Spørgsmålet om pant kommenteres også.

1. **Orientering**Punktet blev udsat grundet tidsnød.
2. **Næste møde og evt.**Næste møde er 23. november kl. 10-12.30.
Intet under evt.